b'\n_START_ARTICLE_\nDou\xc5\xbenjek\n_START_PARAGRAPH_\nDou\xc5\xbenjek (beseda dou\xc5\xbenjek, du\xc5\xbenjek je lahko \xc5\xbeetveni venec v prekmur\xc5\xa1\xc4\x8dini) je izdelek iz slame, ki ga \xc5\xa1e izdelujejo v Prekmurju. Izdelava je bila raz\xc5\xa1irjena po \xc5\xa1ir\xc5\xa1em panonskem obmo\xc4\x8dju, sedaj ga izdelujejo le \xc5\xa1e redki doma\xc4\x8dini._NEWLINE_Za\xc4\x8detek izdelave ni to\xc4\x8dno znan, vendar etnologi domnevajo, da so jih za\xc4\x8deli izdelovati v za\xc4\x8detku 20. stoletja ob koncu \xc5\xbeetve. Sprva so bili to preprosti ven\xc4\x8dki iz slame s klasjem, okra\xc5\xa1eni s poljskim cvetjem. Izro\xc4\x8dilo pravi, da so neko\xc4\x8d dou\xc5\xbenjeke kmetje oziroma delavci namenjali fevdnim gospodom ali posestnikom, katerih polja so obdelovali. Ker je izdelava dou\xc5\xbenjeka dolgotrajna, je posamezni izdelek pletlo ve\xc4\x8d delavcev hkrati._NEWLINE_Kasneje se je izdelava raz\xc5\xa1irila na razli\xc4\x8dne okrasne predmete, s katerimi so krasili domove in jih uporabljali ob raznih sve\xc4\x8danih dogodkih (poroke, nove ma\xc5\xa1e, \xc5\xbeegnanja, razni jubileji ...).'